Diskussion:Aarhus Universitet

message: C.F. Møller fortalte senere, at det første han spurgte om, da han kom til bevidsthed efter angrebet var, om "buerne var blevet ødelagt". Det var de murede buer, som udgør udsmykningen af hovedbygningen mod Ringgaden og parken. Hvis de var blevet ødelagt, vidste han nemlig, at der aldrig ville blive penge til genopbygning. Men heldigvis var buerne ikke beskadiget.
Historier af den art har det med at blive fortalt i forskellige versioner. Jeg har hørt det udlagt sådan, at han håbede, de var blevet ødelagt, for han brød sig ikke om dem. Ifølge den version af historien kan man tilskrive flere arbejdskrævende detaljer i hovedbygningen, at Møller ikke ønskede at bliver færdig med hovedbygningen, fordi tyskerne ville rykke ind i den, så snart den stod færdig. I vandrehallen er fliserne således lagt i et bølgemønster, som ikke har været helt nemt at opnå med firkantede fliser, og et andet sted har man en trappe, der ikke fører nogen steder hen.
Jeg husker svagt, at jeg læste nogen betragtninger omkring historien for nogen tid siden, men jeg erindrer ikke hvor. Det kunne dog nok være en fordel at få lidt litteratur på. Fx kunne man forestille sig, at Olaf Linds Arkitekturfortællinger - Om Aarhus Universitets bygninger fra 2003 () eller Niels-Ole Lunds Bygmesteren C.F. Møller fra 1998 ()har mere om historien.--Heelgrasper 25. okt 2005 kl. 22:14 (CEST)

message: Jeg fjernede Konservative Studenter fra listen over festforeninger, da det vel ret beset er en politisk forening, ikke en festforening.  At det saa maaske nok ville give god mening at lave en liste over politiske foreninger ved universitetet, er en anden sag. --Twid
thread_title: Konservative Studenter

message: Jeg ændrede lokalerne for IMVs fredagsbar. Det stod til Benjamin, men da det ikke kun er hvor der holdes fester, men også hvor der er fredagsbar hver fredag, skiftede jeg til Bush.
Lokalerne kan ses her: Bush på eReception hvor 'Benjamin' er det omrids som ses til højre. --Løbner 29. maj 2009, 21:06 (CEST)
thread_title: Lokaler til IMV og CS

message: Jeg har tilbageført 178.155.237.26's ændringer, da de var faktuelt forkerte og ufrivilligt komiske. For det første er der vel mere end 43,6 studerende på Aarhus Universitet. For det andet har kilden www.businessaarhus.dk ikke sammenlignet KU og AU's studenterbestand korrekt; i de 41.500 studerende (minus ca. 1.900 ph.d.-studerende) indgår der mindst 5.176 deltidsstuderende (Master). Antallet af studerende på Københavns Universitet sættes til ca. 37.000, hvilket er lavt sat.
Ifølge AU-rektors tale (der skulle være "korrekt information, som stammer fra bestyrelsen") er der 33.899 bachelor- og kandidatstuderende + 2.600 IHA-studerende (ukendt antal deltidsstuderende), hvilket giver 36.499 studerende. Københavns Universitet har ifølge deres studiestatistik 38.121 fuldtidsstuderende, fraregnet ph.d.-studerende. --Med venlig hilsen Necessary Evil (diskussion) 14. maj 2012, 19:05 (CEST)
Hvad taler du om!!!!!!!!  det er fuldstændig irrelevant om det er fuldtidsstuderende eller ej, du kan ikke fraregne ph.d.-studerende og master, den fulde antal studerende på universitet er på 43.600 færdigt!!! 
replies: text: Din redigering var en gentagelse af aarhusportalen.dk's "aarhus-historie" om at Aarhus Universitet skulle være Danmarks største. Her sammenlignede man AU's del- og fuldtidsstudenter med KU's fuldtidsstudenter - ikke særligt korrekt.

text: Desuden er AU-rektors juletale ikke kongruent med  http://www.au.dk/om/profil/nogletal/studenterbestand/bestand-2011/ 33.899 bachelor- og kandidatstuderende mod 34.129 (begge tal minus IHA). Så "rektors tale er korrekt information, som stammer fra bestyrelsen" lyder dubiøst. --Med venlig hilsen Necessary Evil (diskussion) 14. maj 2012, 20:15 (CEST)
Du har ret i at sammenligningen ikke er korrekt, så hvilket uni der er størst ved jeg ikke, måske skulle man lade være og sammenligne og blot konstatere fakta, Aarhus uni har 43.600 med ph.d.-studerende og master, hvad Kbh uni har med ph.d.-studerende og master ved jeg ikke.
replies: text: :Jeg ved ikke om man kun medregner fuldtidsstuderende, eller omregner deltidsstuderende i årsværk. 43.600 studerende efter rektors juletale kan IMHO godt indgå, blot det fremgår at det ikke er fuldtidsstuderende allesammen.

text: :Desuden; 43,600 er IKKE det samme som 43.600 ;-) --Med venlig hilsen Necessary Evil (diskussion) 14. maj 2012, 21:27 (CEST)

text: Du kan da ikke nægte disse tal, i det mindste skal det udelukkes at kalde Århus universitet for det næststørste, når det har over 43.000 studerende og 2000 flere ansatte and Københavns universitet.
Hvad det samlede antal for studerende på Københavns universitet er på, er jeg ikke klar over? men de tal der er til rådighed siger lidt over 38.000!
replies: text: :Jeg kan godt forstå at du er forvirret. 43.600 er Aarhus Universitets bachelor-, kandidat-, ph.d.- og deltidsstuderende; 38.121 er Københavns Universitets bachelor- og kandidatstuderende. Antallet af AU-ansatte er fra AU-rektors taler, der ikke er kendt for at korrigere for årsværk - KU's ansatte er årsværk. --Med venlig hilsen Necessary Evil (diskussion) 16. maj 2012, 13:38 (CEST)

text: :Jeg er klar over dette, men jeg kan ikke finde noget sted der viser at Københavns Universitet har mere end 38.000 studerende, og da vi skal forholde os til fakta i links, kan man ikke kalde Københavns Universitets for DKs største.
replies: text: ::Før d. 14. maj havde denne side  36.729 studerende (AU og IHA), som er studenterbestanden http://www.au.dk/om/profil/nogletal/studenterbestand/bestand-2011/ + 2.600 fra rektors juletale. Dette forhindrede redigeringskrige, fordi man sammenlignede æbler med æbler. --Med venlig hilsen Necessary Evil (diskussion) 16. maj 2012, 13:56 (CEST)
Jeg kan igen kun sige, fremvis at Københavns Universitet har mere end 43.600 studerende samlet,  så skal jeg mere end glædeligt sige at det er det største universitet. vis mig en side med de tal!
Jeg tilslutter mig dette, vi må se et link der viser at Københavns universitet har flere studerende end disse 43.000, ellers kan man ikke kalde det for det største universitet, og dermed kan man med rette benævne Aarhus universitet som det største. 
Københavns Universitet:
http://publikationer.ku.dk/aarlige_udgivelser/aarsrapport/hent/KU_Aarsrapport_2013.pdf
I 2013 var der i alt 40.866 bachelor- og kandidatstuderende, og 2.968 ph.d.-studerende. 
Aarhus Universitet:
http://www.e-pages.dk/aarhusuniversitet/1022/
I 2013 var der i alt 38.169 bachelor- og kandidatstuderende, og 1.875 ph.d.-studerende. Det fremgår ikke klart om IHA er indregnet i disse tal - der er ca. 2-3000 studerende.
Konklusionen må være at de to universiteter er ca. lige store hvad angår antallet af studerende. Københavns Universitet er muligvis lidt større.
thread_title:  Læs dine kilder! 

message: Det sidste stykke tid er der gentagne gange skrevet ind i artiklen, at AU skulle have flere studerende indskrevet end København. Sagen har tidligere været diskuteret her på siden, jf. ovenfor; men påstanden virker fortsat ikke rigtig, hvis man læser kilderne korrekt. Overfladisk kan den forekomme rigtig, hvis man sammenligner tallet fra "AU i tal 2021" på 38.000 "Bachelor-, kandidat-, Ph.d.- og deltidsstuderende" med KU's officielt udmeldte tal for studerende i 2021, 36.897. Det sidste tal omfatter imidlertid udtrykkeligt kun bachelor- og kandidatstuderende. Lægger man KU's 3.416 ph.d.-studerende til, er KU fortsat størst, og så har man endda stadig ikke regnet de deltidsstuderende på KU ind. 
Man kan diskutere, om ph.d.- og deltidsstuderende bør tælle med eller ikke, men næppe være uenige om, at sammenligninger under alle omstændigheder skal baseres på tal, der er opgjort på samme måde. De nævnte tal stammer fra de kilder, som har stået i artiklen indtil nu, men illustrerer også faren ved at lave førstehåndsforskning baseret på kilder, der er taget forskellige steder fra. En pålidelig kilde til en sådan rangordning bør være en institution, der er neutral, har styr på sit talmateriale og offentliggør samtidige tal for begge universiteter. Det gør fællesorganisationen Danske Universiteter, af hvis officielle datamateriale beregnet på konsistent vis det fremgår, at KU i 2021 havde 36.897 studerende, mens AU havde 32.662 studerende opgjort efter de samme principper. Jeg har derfor indsat denne fælles kilde i artiklen til erstatning for de 3 hidtidige stykvise kilder. Økonom (diskussion) 2. dec. 2022, 16:54 (CET)
thread_title:  Antal studerende i Aarhus og København - anden runde